Demi-lehden kansi vuodelta 2007.
**Demi** oli suomalainen teini-ikäisille suunnattu aikakauslehti. *Demi* oli aktiivinen Instagramissa ja YouTubessa. Lehteä julkaistiin vuodesta 1998 vuoteen 2021. Lehden kuukausittainen levikki oli noin 48 382 (LT 2016) ja lukijamäärä noin 85 000. Lehteä julkaisi A-lehdet. 

Lehti ilmestyi 10 tai 12 kertaa vuodessa.

Lehden ensimmäinen päätoimittaja oli Oona Tuomi. Hänen jälkeensä päätoimittajina toimivat ainakin Jenni Lieto 2005–, Anni Lintula 2012– ja Päivi Lehtomurto 2018–2020 .

Lehden perustamisen aikoihin vuonna 1998 kohderyhmäksi ilmoitettiin alle 20-vuotiaat ts. vuoden 1978 jälkeen syntyneet teinitytöt. Vuonna 2021 lehden kohderyhmäksi nimettin ns. Z-sukupolvi, eli vuosina 1995–2010 syntyneet nuoret, erityisesti tytöt.

Vuonna 2004 *Demin* levikki oli 54 500 ja se oli Suomen suurin nuorten lehti.

Vuonna 2013 Seta palkitsi *Demin* sukupuolivähemmistöihin kuuluvien nuorten huomioon ottamisesta Asiallisen tiedon omena -palkinnolla, kun *Demi* oli ryhtynyt käyttämään sukupuolisidonnaisten sanojen sijaan neutraaleja ilmaisuja. "Tyttö- tai poikaystävän" sijaan lehdessä käytettiin sanoja "muru", "kulta", "rakas" tai "ihastus".

Vuonna 2020 *Demi*-brändin lehdellä oli 33 000 lukijaa per numero ja verkkosivuilla 54 000 lukijaa viikossa.

*Demi* rohkaisi nuoria vaikuttamaan heille tärkeisiin asioihin, ja jokaisessa numerossa oli nuorten haastatteluita ja nuorten tekemää sisältöä. *Demin* aiheita olivat muun muassa opiskelu, harrastukset, kansainvälisyys, ihmissuhteet, hyvinvointi, kauneus, kirjat ja herkkureseptit. Esillä olivat myös ajankohtaiset ilmiöt ja tunnetut YouTube-tähdet ja artistit. Lisäksi jokaisessa numerossa on erilaisia asiantuntijapalstoja, kuten Kysy terveydestä tai Kysy suhteista.

Demi.fi-verkkosivusto oli nuorten keskustelupalsta. Sivuston kuukausitavoittavuus oli noin 584 000. Demi.fi sulkeutui virallisesti 29. maaliskuuta 2021. Keskustelupalstan sisältö on tallennettu Kansalliskirjaston kokoelmiin. 

*Demi* julkaisi myös lukuvuosikalenteria. 

Lehden viimeinen numero ilmestyi 8. huhtikuuta 2021.

Katso myös
----------

* Suosikki
* Miss Mix

Lähteet
-------

1. 1 2 3 4  Mediaopas – Demi A-lehdet.  Arkistoitu 17.5.2018. Viitattu 16.5.2018.
2. ↑  Säännöt *www.demi.fi*.  13.8.2018.  Arkistoitu 22.1.2021. Viitattu 12.1.2021.
3. 1 2   (Arkistoitu – Internet Archive)
4. 1 2  A-lehdet lakkauttaa Demi-lehden – myös suosittu nettisivusto suljetaan *Yle Uutiset*. Viitattu 2.2.2021.
5. ↑  Heimo Hatakka: Demi sai vetäjän *Tärkeimmät talousuutiset | Kauppalehti*. Viitattu 2.2.2021.
6. 1 2  TAUSTA | Tyttärille - ja äideille *Helsingin Sanomat*.  25.9.2005. Viitattu 2.2.2021.
7. ↑  Demiin uusi päätoimittaja - Mediaviikko - Viestinnän ja median uutisia *mediaviikko.fi*.  Arkistoitu 23.1.2021. Viitattu 2.2.2021.
8. ↑  Kauppalehti: Demi vaihtaa päätoimittajaa *Tärkeimmät talousuutiset | Kauppalehti*. Viitattu 2.2.2021.
9. ↑  Tyttöjenmedia Demin päätoimittajaksi Päivi Lehtomurto - Mediaviikko - Viestinnän ja median uutisia *mediaviikko.fi*. Viitattu 2.2.2021. [vanhentunut linkki]
10. 1 2 3 4  Media | A-lehdet lakkauttaa nuortenlehti Demin – Toimitusjohtaja: "Ei riittävää kaupallista kysyntää" *Helsingin Sanomat*.  2.2.2021. Viitattu 2.2.2021.
11. ↑
12. ↑
13. ↑  Demi sulkeutui 29.3.2021 *www.demi.fi*. Viitattu 9.4.2021.
14. ↑  Nuortenlehti Demin keskustelupalsta todettiin kulttuurisesti tärkeäksi, nyt se on tallennettu Kansalliskirjaston kokoelmiin *Yle Uutiset*. Viitattu 25.10.2021.
15. ↑  Demi-lehti ja suosittu verkkosivusto lakkautetaan – "Riittävää kaupallista kysyntää ei tällä hetkellä ole" *Ilta-Sanomat*.  2.2.2021. Viitattu 2.2.2021.

Aiheesta muualla
----------------

* Demi-lehden virallinen sivusto